Բաթումի դաշնագրին 14 յօդւածներն ալ կը վերաբերին Թուրքիոյ կողմէ հայ ժողովուրդին եւ Հայաստանի Հանրապետութեան պարտադրւած հողային, քաղաքական եւ ռազմական զիջումներու, որոնց փոխարէն՝ Թուրքիա պաշտօնապէս ճանչցաւ Հայաստանի անկախութիւնը եւ Հայաստանի Հանրապետութեան իրաւականութիւնը, միաժամանակ պատերազմական գործողութեանց վերջ տալու յանձնառութեան տակ մտնելով: Բաթումի դաշնագրի ստորագրութեան ժամանակ հայկական զօրամասերը հազիւ տասը հազար զինւոր կը հաշւէին, որոնց դիմաց թուրքական բանակը շարժման մէջ դրած էր աւելի քան երեսունհինգ հազար զինւոր: